CELEX: 62014CN0589
Language: hr
Date: 2014-12-19 00:00:00
Title: Predmet C-589/14: Tužba podnesena 19. prosinca 2014. – Europska komisija protiv Kraljevine Belgije

2.3.2015   
            
            
               HR
            
            
               Službeni list Europske unije
            
            
               C 73/15
            
         
      Tužba podnesena 19. prosinca 2014. – Europska komisija protiv Kraljevine Belgije
      (Predmet C-589/14)
      (2015/C 073/21)
      Jezik postupka: francuski
      
         Stranke
      
      
         Tužitelj: Europska komisija (zastupnici: J.-F. Brakeland i W. Roels, agenti)
      
         Tuženik: Kraljevina Belgija
      
         Tužbeni zahtjev
      
      
                  —
               
               
                  Utvrditi da Kraljevina Belgija, zadržavajući odredbe prema kojima
                  
                              —
                           
                           
                              u području kamata na tražbine koje nisu utjelovljene u vrijednosnim papirima, investicijsko društvo sa sjedištem u drugoj državi članici Unije ili državi koja pripada EGP-u podliježe naplati poreza po odbitku na te kamate, dok je investicijsko društvo osnovano u Belgiji oslobođeno od poreza po odbitku, i
                           
                        
                              —
                           
                           
                              u području kamata na tražbine koje su utjelovljene u vrijednosnim papirima belgijskog porijekla, te kamate podliježu naplati poreza po odbitku kada su vrijednosni papiri deponirani ili upisani na račun kod financijske ustanove sa sjedištem u drugoj državi članici Unije ili državi koja pripada EGP-u, dok su te kamate oslobođene poreza po odbitku kada su vrijednosni papiri deponirani ili upisani na račun kod financijske ustanove osnovane u Belgiji,
                              nije ispunila obveze koje ima na temelju članaka 56. i 63. Ugovora o funkcioniranju Europske unije i članaka 36. i 40. Sporazuma o Europskom gospodarskom prostoru.
                           
                        
            
                  —
               
               
                  naložiti Kraljevini Belgije snošenje troškova.
               
            
         Tužbeni razlozi i glavni argumenti
      
      Komisija smatra da različite odredbe Kraljevskog ukaza o provedbi belgijskog Zakonika o porezima na dohodak iz 1992. podvrgavaju eventualna oslobođenja od naplate poreza po odbitku primjenjivog na kamate pretpostavkama koje nisu spojive s temeljnim slobodama koje su zajamčene Ugovorima, odnosno člancima 56. i 63. UFEU-a.
      Kao prvo, što se tiče kamata na tražbine koje nisu utjelovljene u vrijednosnim papirima, investicijsko društvo sa sjedištem u drugoj državi članici Unije ili državi koja pripada EGP-u podvrgnuto je naplati poreza po odbitku na te kamate, dok je investicijsko društvo osnovano u Belgiji oslobođeno od tog poreza po odbitku.
      Kao drugo, što se tiče kamata na tražbine koje su utjelovljene u vrijednosnim papirima belgijskog porijekla, one su podvrgnute naplati poreza po odbitku kada su vrijednosni papiri deponirani ili upisani na račun kod financijske ustanove sa sjedištem u drugoj državi članici Unije ili državi koja pripada EGP-u, dok su oslobođene poreza po odbitku kada su vrijednosni papiri deponirani ili upisani na račun kod financijske ustanove sa sjedištem u Belgiji.